Nafarroako Parlamentuko Mahaiak, 2021eko azaroaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Roncesvalles Solana Arana andreak aurkezturiko galdera, Nafarroan eskola-garraioak duen kostuari buruzko azterlana kanpoan kontratatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko azaroaren 8an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Maria Roncesvalles Solana Arana andreak, Legebiltzarreko Erregelamenduan ezarritakoaren babesean, honako galdera hau aurkeztu du, Nafarroako Gobernuko Hezkuntza Departamentuak idatziz erantzun dezan:

Dirudienez, Nafarroan eskola-garraioak duen kostuari buruzko azterlana lehen aldiz kontratatu da kanpoan. Hori horrela, Geroa Baik honako galdera hau egin nahi du:

Zer enpresari eskatu zaio azterlana? Zein izan da mandatua eta zenbateko kostua izan du?

Iruñean, 2021eko urriaren 29an

Foru parlamentaria: M.ª Roncesvalles Solana Arana